URBANISTICKÁ  ŠTÚDIA  LEVOČSKÉ  LÚKY
–	lokalita ZÁKRUTY, LEVOČA

-	SPRIEVODNÁ  SPRÁVA-

 spracovateľský kolektív:
 urbanizmus ,architektúra, tvorba krajiny:     Ing.arch. Erika Gondová
                                                       doprava:     Ing. Anna Brašeňová
                                                      elektrika :    Antonín Kotrle
                                                      vodovod:     Mária Skybíková
                                                 kanalizácia :     Mária Skybíková
                            počítačové spracovanie:     Bc. Štefan Voskár
                                                              PPF:     podľa Konceptu  ÚPN-M Levoča,             
                                                                           autor URBI , Košice 

august 2004
URBANISTICKÁ  ŠTÚDIA  LEVOČSKÉ  LÚKY
–	lokalita ZÁKRUTY, LEVOČA

A. ZÁKLADNÉ  ÚDAJE  :

A.1 Obstarávateľ :  Mesto LEVOČA, Námestie Majstra Pavla č. 4 , LEVOČA

A.2 Odborne spôsobilá osoba na obstarávanie ÚPPa ÚPD : E.B.D. Kežmarok, 
                        Starý Trh č.2 – Ing. Jaroslav Lizák

A.3 Spracovateľ :   AG-ATELIÉR, Ing. arch. Erika Gondová, 
                                autorizovaný architekt SKA
                                Krivánska 14, 974 01 Banská Bystrica

A.4 ZADANIE  UŠ : spracoval E.B.D. Kežmarok,
                         schválené orgánom územného plánovania dňa 16.2.2004

A.5 Hlavné ciele a úlohy UŠ: 
Lokalita Zákruty je riešená ako funkčná plocha pre sociálne bývanie pre zákonom vymedzenú skupinu občanov v hmotnej núdzi , pričom sociálne bývanie je chápané v duchu smerníc Ministerstva výstavby a regionálneho rozvoja Slovenskej republiky č. 2/2004 a 3/2004 vydaných k aktualizovanému „ Programu rozvoja bývania Slovenskej republiky “.
Hlavným cieľom riešenia urbanistickej štúdie je spracovať a prerokovať územnoplánovací podklad podľa schváleného Zadania UŠ. 
Špecifickým účelom použitia UŠ podľa Zadania je spodrobnenie riešenia Konceptu ÚPN-M Levoča a vytvorenie podkladu pre územné rozhodovanie stavebného úradu.

A.6 Vyhodnotenie ÚPD : 
V súčasnosti mesto Levoča obstaráva Územný plán mesta Levoča. Sú vykonané prípravné práce , PaR, schválené Zadanie a prerokovaný Koncept ÚPN-M Levoča.
Podľa tejto dokumentácie je riešené územie určené na zástavbu pre bytové domy , individuálnu bytovú výstavbu  a zeleň.

A.7 PODKLADY :

-	Zadanie pre UŠ Levočské Lúky, lokalita Zákruty
-	Digitálne zameranie územia / polohopis, výškopis/
-	Koncept ÚPN-M Levoča
-	Katastrálna mapa KN-C
-	Digitálna ortofotomapa
-	overenie pôsobenia zátopových vôd a určenie zregulovaných častí  toku Levočského potoka / informácia od správcu toku /

B. RIEŠENIE URBANISTICKEJ ŠTÚDIE  :

B.1 Vymedzenie hraníc: 
 Lokalita sa nachádza  na východnom okraji súčasného zastavaného územia Levočských Lúk, v katastrálnom území Levoča, na parcelách č.3794/1, 3794/2.Na juhu je riešené územie vymedzené  prístupovou komunikáciou, na západe existujúcimi budovami, severnú a východnú hranicu tvorí Levočský potok.

B.2 Popis riešeného územia
Lokalita Zákruty na Levočských Lúkach je tvorená  nivou lemujúcou pravú brehovú líniu Levočského potoka. 
Riešený priestor je trvalý trávny porast , pozdĺž Levočského potoka sú nízke brehové porasty krovinového charakteru.
Prístup do riešenej lokality tvorí jestvujúca komunikácia  vedúca k bytovke, kultúrnemu domu a  materskej škôlke.V jej trase sú aj vedenia inžinierskych sietí.
Lúka je čiastočne podmáčaná. Breh Levočského potoka je upravený  na 2-ročnú vodu / údaj správcu toku/ v dĺžke  300 m od telesa mostu, čo je takmer pozdĺž celej riešenej lokality / okrem 3 rodinných domov na severnom okraji lokality/. Od doby úpravy toku v roku 1997 nebola lokalita zatopená.
Levočský potok je v Koncepte ÚPN-M klasifikovaný ako regionálny biokoridor a ekologicky významný segment.
B.3 Návrh urbanistickej štúdie
       B.3.1 Urbanizmus

Urbanistické  riešenie lokality bolo podmienené
-	úzkym pretiahlym tvarom pozemku a jeho orientáciou
-	 blízkosťou Levočského potoka a jeho nutným manipulačným priestorom v šírke minimálne 10m / až 15 m /
-	 funkčným zónovaním vyplývajúcim z prerokovaného Konceptu ÚPN-M Levoča, kde bolo územie rozčlenené na zónu bytových domov, zónu individuálnej bytovej výstavby a zónu zelene
-	Zadaním UŠ, kde boli podrobne definované požiadavky obstarávateľa na funkčné využitie, skladbu bytov a ich štandardom
-	prístupovou komunikáciou II/ 533  a inžinierskymi sieťami
Lokalita je dopravne napojená na existujúcu komunikáciu k Materskej škôlke, kultúrnemu domu a bytovému domu. V pokračovaní komunikácie je trasovaná dopravná kostra novej lokality vedúca od južného bodu napojenia po severné slepé ukončenie s obratišťom. Novonavrhovaná zástavba má malé centrum s námestíčkom, okolo ktorého sú sústredené bytové domy. Námestie  je zokruhované a s výsadbou štyroch vzrastlých stromov bude tvoriť  hlavný identifikačný znak lokality. Zhustená forma zástavby, ktorú tvoria štyri bytové domy, pokračuje v uvoľnenej línii smerom severným, kde sú v rastlej štruktúre navrhnuté rodinné domy.Na rozhraní oboch typov výstavby je navrhnutá parkovacia plocha pre pohotovostný parking.
Vzhľadom na možnosti napojenia na inžinierske siete / kanalizácia/ , tok Levočského potoka regulovaný  len na 2-ročnú vodu a čiastočne podmáčaný terén, je úroveň terénu navrhnutá na nasypanie, pričom horná hrana násypu je stanovená v zóne bytových domov na UT=465,50 m.n.m. a v zóne IBV UT=466,35 m.n.m. 
Plochy pre zástavbu bytovými domami a individuálnou bytovou výstavbou sú riešené podrobne a jednoznačne tak, že sú vytvorené predpoklady pre uplatnenie § 39a ods.4 Stavebného zákona. To umožní Stavebnému úradu spojiť územné konanie
 o umiestnení stavby so stavebným konaním.
Pre obyvateľov navrhovaných bytových domov je navrhnutá  na parcele č. 3786/1 záhradkárska osada  40 x 400m2 , ktorá bude zriadená ako dočasná – do doby výstavby diaľničného privádzača.Osada bude bez oplotenia a bez možnosti výstavby záhradných chatiek.

        B.3. 2 Architektonické riešenie

Bytové domy sú navrhnuté ako obecné nájomné byty pre sociálne bývanie občanov v hmotnej núdzi. Ich hmotové a  dispozičné  riešenie je preto determinované požiadavkou maximálnej úžitkovosti, nižšieho štandardu vybavenia bytov, ale pritom  jednoducho, účelne a esteticky na primeranej úrovni.
Bytové domy sú pavlačového typu s jedným centrálne situovaným schodiskom. Priestor námestíčka je vymedzený vyššou 3 podlažnou stredovou hmotou bytových domov typu „A“, pričom základná výšková hladina je 2 podlažná. 
Objekty sú navrhnuté s prestrešením sedlovou strechou mierneho sklonu, bez využitia podkrovia. Pôvodne uvažovaný princíp technického podlažia v prízemí bytových domov bol na pracovnom prerokovaní UŠ dňa 29.7.2004 prehodnotený a zamietnutý ako nereaalizovateľný pre finančnú náročnosť.
 Rozvoľnená štruktúra zástavby IBV je 1 až 2 podlažná. Domy sú prestrešené sedlovou strechou s možnosťou využitia podkrovia.

Bytové domy : 

2x Typ „ A“ ...  42,5m x 10,5m      - 2 a 3 podlažné
                                                      - sedlová strecha so sklonom  do 20o
                                                      - skladba bytov : 10 dvojizbových
4	jednoizbové
                                                      - plošná výmera bytov : 58,5 m2 2-izbový
                                                                                            36,97m2 1-izbový 
2x Typ „ B “ ...  26,3m x 10,5m     - 2  podlažné
                                                      - sedlová strecha so sklonom do 20o
                                                      - skladba bytov : 6 dvojizbových
                                                      -  plošná výmera bytov : 58,5m2 2-izbový
Spolu je navrhnutých 40 bytov, z toho 32 dvojizbových a 8 jednoizbových.
Pri bytových domoch sú zriadené stanovištia odpadového hospodárstva.

Rodinné domy :

5 x Typ „ C “....  7,0 m x 10,0 m
4 x Typ „ D “ ...  5,9 m x 9,35 m

Podlahová plocha je do 140 m2, z toho minimálne 60% bude obytná plocha
Pozemky pre rodinné domy sú max. 600m2.

Počet obyvateľov je napočítaný v zmysle  Konceptu ÚPN-M Levoča:

4 bytové domy  so 40 bytmi –   8 - jednoizbových  / 4 osoby...... ..........32 obyv.
                                                        -  32 – dvojizbových / 6,8 osoby............218 obyv.
         - 9 rodinných domov / 6,8 osoby............................................................62 obyv.
SPOLU ..........................................................................................................312 obyv.

       B.3.3  Dopravné riešenie

	Mesto Levoča je na celoštátnu sieť napojené cestou I. triedy č. 18 Žilina – Michalovce, ktorá je súčasťou európskeho ťahu E50 vo východo-západnom smere. V rámci Koncepcie rozvoja dopravy je v širšom spádovom území riešená trasa diaľnice D1 v úseku Jánovce – Levoča – Jablonov, na ktorú je mesto Levoča napojené mimoúrovňovou križovatkou. Trasa diaľnice je rešpektovaná Územným plánom mesta Levoča, ale jej trasa neovplyvňuje riešenú lokalitu bývania.
Riešené územie leží mimo hlavných cestných ťahov. Na komunikačnú sieť je napojené prostredníctvom miestnej obslužnej komunikácie, ktorá vedie do miestnej časti Levočské lúky. 
Priamo do riešeného územia je navrhnutá obsluha prostredníctvom upokojenej komunikácie v kategórii MO 5/40 so šírkou spevnenej časti komunikácie 4,0 m, z čoho 3,5 m predstavuje jazdný pruh a 0,5 m je vodiaci prúžok v zmysle STN 736110 Projektovanie miestnych komunikácií. Napojenie je riešené v úrovni jestvujúceho vstupu do areálu na opačnej strane komunikácie. Týmto riešení sa vytvorí priesečná križovatka. Polomery napojenia na obslužnú komunikáciu sú navrhnuté 7,0 m.
Pozdĺžny sklon komunikácie je minimálny s ohľadom na tú skutočnosť, že celá plocha sa pred zahájením stavebných prác upraví na kótu upraveného terénu v priemere na 466,40, čo je nutné uskutočniť s ohľadom na odkanalizovanie územia. Podľa zamerania územia v mieste napojenia ne jestvujúcu komunikáciu je kóta 465,90 z čoho vyplýva, že komunikácia v úseku od napojenia po prvú odbočku musí stúpať na kótu 466,25, čo predstavuje sklon 0,86 %. Výškový rozdiel medzi kótou 
osadenia objektu a kótou komunikácie je riešený obrubníkom 0,12 m a sklonom chodníka  0,03 m.
V priestore bytových domov je navrhnuté zokruhovanie, ktoré vytvára „námestie“. Toto zokruhovanie je navrhnuté šírky 3,0 m. Komunikácia je ukončená slepo, preto je na konci navrhnutá otočka, ktorá umožňuje otáčanie vozidiel dopravnej obsluhy územia (odvoz komunálneho odpadu, sanitné vozidlá, požiarne vozidlá ap.).
Od napojenia na jestvujúcu komunikáciu k bytovým domom je navrhnutý obojstranný chodník, ktorý je navrhnutý šírky 1,5 m. Navrhnutý chodník okolo komunikácie je vyvýšený o 12 cm oproti úrovni vozovky. Chodník je vedený aj do priestoru navrhnutých oddychových plôch – parčíka v rámci riešenej lokality. 
Povrchová úprava komunikácie je navrhnutá z asfaltového betónu s odvedením dažďových vôd prostredníctvom rigolov / alternatívne vpustí do kanalizácie/. Chodník navrhujeme s povrchovou úpravou z betónovej zámkovej dlažby okolo komunikácie a v parčíku je riešená povrchová úprava zo štrkopiesku s oddelením od zelene záhonovým obrubníkom.
S ohľadom na charakter bývania, nie sú riešené parkovacie plochy podľa normových ukazovateľov, ale je tu navrhnuté len pohotovostné parkovisko kolmé rozmerov 
2,5 x 5,0 m v počte 4 parkovacie miesta.
Rozsah riešených plôch v lokalite je nasledovný:
komunikácie	šírka 4,0 m	dĺžka 225 m			900 m2
		šírka 3,0 m	dĺžka 60 m			180 m2
chodníky – dlažba – šírka 1,5 m dĺžka 180 m		270 m2
	     štrkové – šírka 1,5 m dĺžka 115 m		172,5 m2
parkovisko kolmé 						50,0 m2		

Terénne úpravy
	Z dôvodu zabezpečenia výškového osadenia objektov pre potreby odkanalizovania územia je potrebné vykonať terénne úpravy pred zahájením stavebných prác vo forme násypov tak,aby bola zabezpečená výšková kóta osadenia objektov  v priemere 466,40 / viď grafickú časť /.		

ORIENTAČNÝ NÁKLAD
Spevnené plochy
komunikácie						1 750 000,- Sk
chodníky dlažba					  360 000,- Sk
chodníky štrkové					  160 000,- Sk
parkovisko						    90 000,- Sk
Celkom spevnené plochy		          2 360 000,- Sk

Terénne úpravy					3 600 000,- Sk

       B.3.4 Elektrika

B.3.4.1 Popis existujúceho stavu
V blízkosti riešeného územia obytného súboru sa v súčasnosti nachádza jestvujúce vedenie NN spolu s jestvujúcou trafostanicou 2,5-stĺpovou L9 1x400kVA.

B. 3.4.2 Širšie vzťahy
V riešenom území obytného súboru „Levočské lúky“ je plánovaná výstavba celkom 9 rodinných domov, 2 bytových domov po 14 bytových jednotiek a 2 bytových domov po 6 bytových jednotiek .
Kúrenie a varenie bude riešené lokálne pevným palivom. 
Ohrev TÚV bude elektrinou.

B. 3.4.3  Príkonová bilancia obytného súboru

Rodinný dom – štandard	- počet 9ks 	- stupeň elektrizácie „B“    	Pp=	11,00kW
Bytová jednotka (v 4 BD)	- počet  40ks - stupeň elektrizácie „B“ 	Pp=	11,00kW
Spoločná spotreba 	- počet  2ks 		  	  Pp=	  2,00kW
Verejné osvetlenie				                 Pp=	  0,30kW

Koeficient súdobosti celého obytného súboru - k = 0,31 v zmysle STN 33 2130 pre 49 byt. jednotiek

Požadovaný príkon z jestvujúcej TS L9 pre obytný súbor „Levočské lúky“

Pp= (40x11,00 + 9x11,00) x 0,31 + 4,00 + 0,30 = 171,40 kW

B. 3.4.4 Návrh riešenia
V rámci rozvodov NN bude riešené napojenie 9ks rodinných domov 
a 4 bytových domov (2x14 b.j. + 2x6 b.j.). Rozvody NN budú napojené :

1.)	z jestvujúcej trafostanice L9 1x400kVA
2.)	z novej trafostanice kioskovej 2x400kVA vybudovanej namiesto jestv. trafostanice L9 / alternatíva/

Nové rozvody NN budú prevedené ako slučka káblami AYKY uloženými v zemi. Napojenie bytových a rodinných domov bude prevedené slučkou cez jednotlivé rozpojovacie skrine SP, SR a elektromerové piliere.
Kábelové prípojky NN pre rodinné domy budú prevádzané z jednotlivých rozpojovacích skríň SR káblami AYKY uloženými v zemi. Jednotlivé káble budú ukončené v elektromerových pilieroch (hlavný istič 25A) umiestňovaných na hranici pozemku, kde bude prevedené meranie spotreby el. energie.
	Bytové domy budú napojené priamo slučkou z kábelových rozvodov NN, ktorá bude vedená do skrine SR na stene bytovky. Z tejto skrine SR bude prevedené napojenie hlavného domového vedenia v bytovke. V objekte bude zriadené hlavné domové vedenie vodičmi CY v rúrach FXP, ktoré bude napojovať jednotlivé elektromery, ktoré budú inštalované centrílne v jednej miestnosti na prízemí, kde budú inštalované elektromery, hlavné ističe atď.
	V priestore medzi bytovými domami bude prevedené aj verejné osvetlenie pomocou štyroch sadových osvetlovacích stožiarov 1x70W, ktoré budú napojené z novej skrine verejného osvetlenia. Nové vedenie verejného osvetlenia bude prevedené káblom CYKY v zemi.
Vo voľnom teréne budú káble uložené v ryhe o hĺbke 80cm, pri prechode cez spevnené plochy v hĺbke 120cm s krytím trubkou KOPOFLEX. Káble budú prevažne vedené v chodníku, alebo v komunikácii.
Rozvodná sieť TN-C, 3+PEN, str. 50Hz, 230/400V, základná ochrana – izolovaním živých častí a krytmi ; ochrana pri poruche – samočinným odpojením napájania v sieti TN.
Dĺžka hlavných rozvodov NN bude cca 2x450m, dĺžka prípojok NN pre rodinné domy bude cca 200m. Dĺžka verejného osvetlenia bude cca 160m.

 B. 3.4.5. Orientačné náklady  :

1.)	rozvody NN            – 900 000,- Sk
2.)	 verejné osvetlenie – 120 000,- Sk

       B.3.5 Vodovod

Jedná sa o zásobovanie vodou  miestnej  časti  LEVOČSKÉ  LÚKY- LOKALITA   
ZÁKRUTY , kde budú postavené :
- 4 bytové domy  so 40 bytmi –   8 - jednoizbových  / 4 osoby
                                                        -  32 – dvojizbových / 6,8 osoby
         - 9 rodinných domov / 6,8 osoby

Zásobovanie vodou:

Pre túto časť bude vybudovaný  verejný  vodovod DN 100 v dĺžke cca 232 m .
 K  jednotlivým objektom  budú vybudované vodovodné prípojky  v dĺžke cca  82 m .
Pred objektami budú vybudované vodomerné šachty s vodomermi a vodomernými zostavami.    
Vodovodné potrubie sa napojí na jestvujúci vodovod  navrtávacím pásom, s HUV 
a s teleskopickou zemnou súpravou. Na trase budú vybudované 4  podzemné    
požiarne hydranty  DN 80.
Z vodomerných  šacht budú vybudované vodovodné domové prípojky do jednotlivých objektov.
Vonkajšie vodovodné potrubie bude z  tlakových rúr PVC 110. Vnútorné rozvody budú z plastových rúr Ekoplastik alebo z oceľových rúr pozinkovaných .
Vodomerné šachty budú železobetónové . Vstupné otvory budú prekryté oceľovými poklopmi.
Teplá voda v objektoch bude riešená elektrickými zásobníkovými ohrievačmi a to
 80 l v bytoch a 120 l v rodinných domoch.   

ZEMNÉ  PRÁCE : Potrubie bude vedené v hĺbke cca 1,5 m , uložené bude  na pieskovom lôžku hr. 15 cm , obsypané do výšky 30 cm nad potrubie pieskom. Zvyšok ryhy sa zasype štrkodrvou- pod spevnenou  plochou   a zeminou v rastlom teréne. 

VÝPOČET POTREBY VODY 

 Výpočet potreby vody podľa Vestníka  Min. pôdohosp. Slovenskej republiky  z 29.2.2000 ,  
 čiastka 5,  č. 477/99-810  príl. č. 1:     

- 4 bytové domy  so 40 bytmi –   8- jednoizbových  / 4 osoby
                                                       -  32 – dvojizbových / 6,8 osoby
       - 9 rodinných domov / 6,8 osoby

- denná potreba vody na osobu 135 l

Denná potreba vody   
Denná potreba vody priemerná:
 Qp =  ( 9 . 6,8 ) + ( 8 . 4 ) + ( 32 . 6,8 ) = 310,8 . 135 =  41 958 l/d

Max. denná potreba vody  :  Qdmax. =  41 958 .  1,45 =  60 839,1  l/d = 60,8 m3/d
( kd = 1,45 koef. dennej nerovnomernosti )

Max. hod. potreba vody     : Qhmax. = 60 839,1 x 1,8 = 109 510,38 l/d  = 1,268 l/.s                                                 
( kh = 1,8 koef. hod. nerovnomernosti )

B.3.6 Kanalizácia 

Odkanalizovanie oblasti bude riešené vybudovaním verejnej kanalizácie DN 300    
v dĺžke cca 300m a kanalizačných prípojok v dĺžke cca 60 m. Kanalizácia bude   
vedená  pod  prístupovou komunikáciou . Na lomoch kanalizácie a  v max. 
vzdialenosti 50 m budú vybudované kanalizačné šachty. Pred objektami budú  
vybudované kontrolné  kanalizačné šachty , do ktorých budú zaústené  domové  
kanalizačné prípojky. 
Kanalizácia bude zaústená do jestvujúcej verejnej kanalizácie  a to v mieste 
jestvujúcej kanalizačnej šachty pri materskej škôlke  ( kóta poklopu  kan.  šachty    
465,690  a dno kan. šachty  463,90 - údaje poskytol investor a  boli prevzaté z PD „ 
KANALIZÁCIA A ČOV LEVOČSKÉ  LÚKY , I. ETAPA – SPLAŠKOVÁ  
KANALIZÁCIA“ zo 7.10.1997. 
Jestvujúca kanalizácia je zaústená do ČOV.
Potrubie bude z plastových korugovaných rúr DN 300 ,  PVC  DN 200 a DN 160 .
Kanalizačné šachty budú z betónových prefabrikovaných dielcov. Vstupné otvory 
budú  prekryté ťažkými liatinovými poklopmi. 
Vnútorné kanalizačné rozvody budú z PVC.

ZEMNÉ PRÁCE : Kanalizačné potrubie bude  vedené v hĺbke cca 1,2 m pod 
prístupovou komunikáciou ,uložené na 10 cm pieskovom lôžku , obsypané do výšky 
30 cm nad potrubie pieskom. Zvyšok ryhy sa zasype štrkodrvou – pod spevnenou 
plochou alebo zeminou – pod terénom. 
Vodovodné potrubie , kanalizačné potrubie a elektrické káble je možné viesť v jednej 
ryhe s min. odstupnými vzdialenosťami povrchov rúr podľa STN 73 6005 :
pri súbehu potrubí        - vodovod – kanalizácia .......... ... 0,6 m
                                     - vodovod – elektrika   ................. 0,4 m
                                     - kanalizácia – elektrika................ 0,5 m
pri križovaní potrubí    - vodovod – kanalizácia ................0,1 m
                                     - vodovod- elektrika ......................0,4 m
                                     - kanalizácia – elektrika ................0,3 m
     
Dažďová voda so striech bude odvedená strešnými žľabmi a zvodmi na terén 
a povrchovými rigolmi .

VÝPOČET  MNOŽSTVA  SPLAŠKOV

Denné množstvo splaškov    
Qds =  41 958 l/d =  41,96 m3/d = 0,486 l/s

Max. denné množstvo splaškov :  Qdsmax. =   0,704 . 3,5 = 2,46 l/s
( kh = 3,5  súčiniteľ hodinovej nerovnomernosti )

ORIENTAČNÉ  NÁKLADY STAVBY :

Verejný  vodovod, prípojky na hranicu pozemku po HUV ...........................879 200 Sk
Verejná kanalizácia , prípojky na hranicu pozemku.......................................................................................................900 000 Sk
-----------------------------------------------------------------------------------------------------------------                  
SPOLU............................................................................................. ........1 779 200 Sk                                                                                  

Domové kanalizačné a vodovodné prípojky ................................................294 000 Sk

Vnútorné inštalácie vodovod a kanalizácie- 40 bytov...................................800 000 Sk
      - 9 RD. ......................................315 000 Sk
-----------------------------------------------------------------------------------------------------------------
Orientačný náklad ................................................................................  3 188 200 Sk

       B. 3.7  Tvorba krajiny

Levočský potok je v Koncepte ÚPN-M klasifikovaný ako regionálny biokoridor 
a ekologicky významný segment. Jeho brehové porasty v riešenom úseku 
sú prevažne nízke-krovinatého charakteru. 
Navrhovaná lokalita je v návrhu od okolitej existujúcej zástavby izolovaná vzrastlou  zeleňou vo forme parkového priestoru prírodného charakteru. Brehové porasty Levočského potoka sú doplnené novou výsadbou. Navrhujeme dosadbu pôvodných typov drevín – jelša sivá, jelša lepkavá.
Rodinné domy vidieckeho charakteru sú taktiež v prirodzenom prostredí zelene – záhradách. Zástavba je doplnená ďalšou vzrastlou zeleňou pozd´ž prístupovej cesty. V strede námestia sú štyri kusy solitérnej zelene v pravouhlom rastri.
Celkový charakter navrhovanej zástavby je umocnený prírodným typom výsadby vzrastlej zelene, líniou brehových porastov a nízkej zelene okolia rodinných domov a bytoviek.

       B.3.8 Vyhodnotenie PPF a LPF

Výstavba je orientovaná na parcelu č. 3794/1.
Podľa údajov z Konceptu ÚPN-M Levoča dochádza k záberu PPF nasledovne
parcela č. 3794/1........TTP, Záhrady
                            pre bytové domy ........0,6 ha
                            pre rodinné domy........0,7ha
K záberu LPF nedochádza.

      B.3.9 Civilná ochrana

Kryt civilnej ochrany obyvateľstva je navrhnutý do priestorov suterénu materskej škôlky , ktorá je v bezprostrednej blízkosti riešenej lokality.

C.	: NÁVRH  REGULATÍVOV

C.1 Funkčný regulatív
         Lokalita je rozdelená na :
I.	 Priestor bytových domov 
-	jednoizbové a dvojizbové byty v pomere 1:4
-	plošný štandard maximálne 45 m2 podlahovej plochy pri 1-izbovom byte
-	plošný štandard maximálne 60 m2 podlahovej plochy pri 2- izbovom byte
-	1 byt je určený pre osoby s obmedzenou schopnosťou pohybu 
                                                          / podľa vyhl.č. 532/2002Zb.z. /  
-	vykurovanie lokálnym systémom
-	priemerný obstarávací náklad na 1 m2 podlahovej plochy bytu bude 
                                                                                        do 10 130,- Sk
II.	Priestor individuálnej bytovej výstavby
-	rodinné domy samostatne stojace
-	stavebné parcely max. do 600 m2
-	podlahová plocha do 140 m2 , z toho min. 60% bude obytná plocha

III.	Priestor verejnej zelene
-	nová výsadba zelene prírodného charakteru
-	doplnenie brehových porastov pôvodnými druhmi drevín

C.2 Architektonické  regulatívy

-	architektonické riešenie vychádza z jednoduchých základných hmôt
-	zastrešenie sedlovou strechou do sklonu  max. 20o   - bytové domy
                                                                        max.  45o  - pre IBV
-	výškový regulatív: 
-	pre bytové domy  2 nadzemné podlažia s akcentovaním  priestoru  námestia    
     vo výške 3 nadzemné podlažia
 -   pre rodinné domy 1 až 2 nadzemné podlažia, pričom 1-podlažné R.D. môžu     
     využívať podkrovie pre účely bývania.

C.3 Osadenie objektov
výškové osadenie :
-	v zóne bytových domov je úroveň     U.T. = 465,50 m.n.m.
                                                            + 0,00 = 465,60 m.m.m.
-	v zóne bytových domov je úroveň     U.T. = 466,35 m.n.m.
                                                            + 0,00 =  466,45 m.m.m
polohopisné osadenie :
-od hranice pozemkov min. odstup 2 m
-stavebná čiara je voľná – viď grafickú časť    

C.4 Regulatívy technickej infraštruktúry

Doprava – komunikácia je typu D1 – upokojená ,v kategórii MO 5/40 so šírkou           
                 spevnenej časti komunikácie 4,0 m, z čoho 3,5 m predstavuje jazdný pruh 
                 a 0,5 m je vodiaci prúžok v zmysle STN 736110
Elektrina, voda, kanalizácia , verejné osvetlenie – koridor  inžinierskych sietí je   
                vedený v koridore prístupovej komunikácie. 
Telefón -  verejný telefónny automat  navrhujeme osadiť na budovu Materskej škôlky
Odpadové hospodárstvo – pre bytové domy sú tri stanovištia pre kontajnery 
                                        -  IBV má individuálne odpadové nádoby. 
Manipulačný priestor pre údržbu Levočského potoka je min. 10 m. 
V budúcnosti je nutné uvažovať s reguláciou potoka na 100-ročnú vodu.

D. ORIENTAČNÉ  NÁKLADY
Bytové domy.........................................................................23 096 400,00 Sk
Spevnené plochy ...................................................................2 360 000,00 Sk
Terénne úpravy......................................................................3 600 000,00 Sk
Rozvody NN  ............................................................................900 000,00 Sk
Verejné osvetlenie ............................................................. ......120 000,00 Sk
Verejný  vodovod, prípojky na hranicu pozemku po HUV, 
Verejná kanalizácia , prípojky na hranicu pozemku , spolu....1 779 200,00 Sk
Domové kanalizačné a vodovodné prípojky 
Vnútorné inštalácie vodovod a kanalizácie / B.D./-  spolu........ 800 000,00 Sk
ORIENTAČNÉ  NÁKLADY  SPOLU...................................32 655  600,00 Sk